stanford-oval/wikipedia huggingface dataset:
Revolution (televisiosarja)

| Revolution |
| --- | --- |
Kestoaika:  43 min
Pääosissa:  Billy Burke Tracy Spiridakos Giancarlo Esposito Zak Orth David Lyons Daniella Alonso Anna Lise Phillips Graham Rogers J.D. Pardo Tim Guinee Maria Howell Stephen Collins Elizabeth Mitchell
Alkuperämaa:   Yhdysvallat
Alkuperäiskieli:  englanti
Verkko:  US NBC FI Sub
Esitetty:  17. syyskuuta 2012 – 21. toukokuuta 2014
Tuotantokausia:  2
Jaksoja:  42
Tuotanto
Tuottaja(t):  Athena Wickham Robert M. Williams Jr. Trey Callaway
Vastaava(t) tuottaja(t):  Bryan Burk Eric Kripke J. J. Abrams Rockne S. O'Bannon Jon Favreau
Käsikirjoittaja(t):  Eric Kripke
Leikkaaja(t):  David Eisenberg Vikash Patel Anthony Pinker
Tuotantoyhtiö(t):  Kripke Enterprises Bad Robot Productions Warner Bros. Television
Aiheesta muualla
Virallinen sivusto
IMDb
Revolution on yhdysvaltalainen tieteis-/draamasarja, joka sijoittuu 15 vuoden päähän maailmanlaajuisen sähkökatkoksen tapahtumisesta. Sarjan on käsikirjoittanut Eric Kripke ja sen on tuottanut J. J. Abramsin Bad Robot Productions. Sen ensiesitys tapahtui Yhdysvaltain NBC-kanavalla 17. syyskuuta 2012. Kanava sijoitti sarjan esitysjärjestyksen toukokuussa 2012. Elokuvaohjaaja Jon Favreau ohjasi pilottijakson.
Sarjan ensimmäinen tuotantokausi kuvattiin Wilmingtonissa, Pohjois-Carolinassa ja sen ympäristössä. Monet sarjan kohtauksista kuvattiin Wilmingtonin historiallisessa keskustassa ja Pohjois-Carolinan yliopiston kampuksella. Revolutionin toinen tuotantokausi kuvattiin Austinissa, Texasissa. Toisen kauden ensi-ilta oli 25. syyskuuta 2013. Sarja lopetettiin toisen kauden jälkeen.
Aiheesta muualla

Wikimedia Commonsissa on kuvia tai muita tiedostoja aiheesta .
Recap: The Power Outage Explained (Paljastaa miksi sähkö katosi maapallolta)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Revolution (TV series)
Käännös suomeksi
Ro (saari)

Ron saari luoteesta nähtynä.
| --- | --- |
Sijainti:  36°09′19″N, 29°29′57″E, Megísti Ródos, Etelä-Egean saaret Kreikka
Saariryhmä:  Dodekanesia
Korkein kohta:  20  m 
Pinta-ala:  1,476 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Ro (kreik. Ρω) on pieni Kreikan saari, joka kuuluu Dodekanesian saariryhmään ja sijaitsee Kastelórizon eli Megístin saaren länsipuolella Turkin etelärannikon edustalla. Saaren pinta-ala on 1,476 neliökilometriä ja se on asumaton (vuonna 2011). Hallinnollisesti Ro kuuluu Megístin kuntaan, Ródoksen alueyksikköön ja Etelä-Egean saarten alueeseen.
Maantiede

Dodekanesian saariryhmässä lähellä Turkin rannikkoa sijaitseva kallioinen Ro yhdessä lähisaartensa kanssa muodostaa Megístin kunnan, joka kuuluu Ródoksen alueyksikköön ja Etelä-Egean saarten alueeseen. Ro sijaitsee Kastelórizon saaren lounaispuolella. Ro yhdessä Kastelórizon ja Strongylín saarten kanssa kuuluu Natura 2000 -verkoston piiriin.
Saari muistuttaa muodoltaan kreikkalaisten aakkosten rhoo-kirjainta (P, ρ), jonka perusteella se on saanut nimensä. Rolla on kaksi lahtea, Fragkolimniónas saaren eteläosassa sekä Aï-Giórgis luoteisosassa. Aï-Giórgiksessa on pieni satama, ja Rolle on mahdollista mennä ainoastaan veneellä. Rolla on hyvät uimamahdollisuudet, sillä merivesi on kirkasta.
Historia

Vanhoissa lähteissä saaresta on käytetty nimiä Ropi ja Royi. Lähteissä on myös mainittu esimerkiksi etäisyys läheiselle Kastelórizon saarelle. Koska Ro sijaitsee Vähän-Aasian edustalla, on saarta käytetty aikoinaan muun muassa armeijan tukikohtana. Ro ja Kastelórizon saaren itäpuolella sijaitseva Strongylín saari kuuluivat antiikinaikaisen Rodoksen kaupunkivaltion sotilastarkkailuasemien ketjuun. Korkealle paikalle Rolla rakennettiin linnoitus, jota käytettiin vielä niin Bysantin, Johanniittain ritarikunnan kuin osmanienkin valtakaudella. Lisäksi kerrotaan, että Lámbros Katsónis -niminen mies olisi käyttänyt tätä Ron linnoitusta vuosina 1788–1792 tukikohtanaan. Katsónis 1 150 miehensä kanssa hyökkäsi heinäkuussa 1788 Kastelórizon saarelle ja sai sen haltuunsa osmaneilta taistelujen jälkeen. Kuitenkin vuonna 1792 osmanit valtasivat Kastelórizon takaisin.
Ron linnoituksessa on suorakulmionmuotoinen torni, joka on nykyisin noin neljä metriä korkea. Linnoituksessa myös on säiliö veden keräämistä varten sekä 300-luvulta eaa. peräisin oleva viinipuristin, jota on käytetty myös Rooman, Bysantin ja Johanniittain ritarikunnan valtakausien aikana.
Ro tunnetaan entisestä asukkaastaan nimeltä Déspoina Achladióti (1893–1982), jota kutsuttiin nimellä ”Kyrá tis Ro” (kreik. Κυρά της Ρω) eli ”Ron rouva/valtiatar”. Achladióti nosti vuosikymmenten ajan joka aamu säästä riippumatta Kreikan lipun salkoon ja veti sen illan tullen alas. Lippu oli selvästi nähtävissä Turkista. Achladióti on haudattu Rolle, ja hänen haudallaan on vieraillut muun muassa Kreikan presidentti Károlos Papoúlias. Nykyisin saaren pienen sataman läheisyydessä on kaksi pientä taloa, joissa Achladióti asui, sekä pieni Pyhän Georgioksen (Ágios Geórgios) kirkko.
Aiheesta muualla

Kuvia tai muita tiedostoja aiheesta Ro Wikimedia Commonsissa
Dodekanesia
| --- | --- |
Pääsaaret:   Astypálaia  Kálymnos  Kárpathos  Kásos  Kastelórizo (Megísti)  Kos  Léros  Nísyros  Pátmos  Ródos  Sými  Tílos 
Muut suuremmat saaret:   Agathonísi  Alimiá  Arkoí  Farmakonísi  Gyalí  Kínaros  Lévitha  Leipsoí  Nímos  Psérimos  Saría  Télendos 
Pienet saaret:   Ágios Antónios  Agía Kyriakí, Astypálaia  Agía Kyriakí, Léros  Agía Thékla  Ágios Geórgios, Megísti  Ágios Geórgios, Pátmos  Ágios Theódoros  Antítilos  Ánydro  Archángelos  Arefoúsa  Argeloússa  Armáthia  Aspronísia Makrý Aspronísi  Megálo Aspronísi  Mikró Aspronísi  Astakidonísia (Astakída)  Aváptistos  Avgó  Balámou  Chálavra Káppari  Makronísi  Piáto  Piláfi  Psómos  Stavrí  Chamilí  Chiliomódi  Chondró  Chondrós  Diakóftis  Diavátes Karavalonísi  Megalonísi  Divoúnia  Faradonísia  Fokionísia  Frágkos  Gáidaros Livadeión  Gáidaros Megálou Chorioú  Gialesíno  Gláros, Agathonísi  Gláros, Léros  Glynó  Ímia  Kalapódia  Kalavrós  Kalólimnos  Kalóvolos  Kandelioússa  Karofýlla  Kentronísi  Kómaros  Kouloúndros  Kouloúra  Kounéli  Kounoúpoi  Koúrika  Koutsomýti  Líra  Lítra  Makronísi, Kásos  Makronísi, Pátmos  Makrý  Manóli  Márathos  Marmarás  Mávra  Megálo Livádi  Mikrí Kouloúra  Mikró Sofráno  Moíra  Nerá, Agathonísi  Nerá, Kálymnos  Nisáki  Ofidoússa  Oxiá  Pacheiá  Palaiókastro  Páploma  Patelída  Pergoússa  Petrokáravo  Piganoússa  Pláka, Kásos  Pláka, Léros  Pláti, Kálymnos  Pláti, Kásos  Pláti, Sými  Pontikonísia Megálos Pontikós  Mikrós Pontikós  Pontikoúsa  Porionísi  Prasonísi, Pátmos  Prasonísi, Ródos  Psathonísi, Agathonísi  Psathonísi, Pátmos  Ro  Saráki  Sesklí  Skláves  Smyneronísi  Sochás  Sókastro  Spoláto  Strongylí, Agathonísi  Strongýli, Chálki  Strongýli, Kásos  Strongylí, Léros  Strongylí, Megísti  Strongylí, Nísyros  Strongyló  Sýrna  Tragonísi  Tragoúsa  Tría Nisiá Mesonísi  Plakída  Stefánia  Troumpéto  Trypití  Tsoúka  Tsoukáki  Velóna  Zaforás 
Ron sijainti Turkin edustalla.
Piri Reisin piirtämä kartta Rosta lähisaarineen sekä nykyisin Turkin puolella sijaitsevasta Kaşista. Suurin saari kartan keskellä on Kastelórizo.
Road to Ruin

| Road to Ruin Ramones |
| --- | --- | --- |

Studioalbumin tiedot
 Äänitetty : toukokuu-kesäkuu 1978
 Julkaistu: 22. syyskuuta 1978
 Tuottaja(t): Ed Stasium, Tommy Ramone
 Tyylilaji: Punk rock
 Kesto: 31.02
 Levy-yhtiö: Sire Records
Ramonesin muut julkaisut
| Rocket to Russia 1977 | Road to Ruin 1978 | End of the Century 1980 |
Road to Ruin on yhdysvaltalaisen punk-yhtyeen Ramonesin neljäs studioalbumi. Se julkaistiin vuonna 1978. Albumi oli ensimmäinen, jossa rumpalina ei ollut Tommy Ramonea. Albumin kappale ”I Wanna Be Sedated” kuuluu yhtyeen tunnetuimpiin kappaleisiin. Albumilla yhtye meni kaupallisempaan suuntaan, mikä näkyy muun muassa levyn kappaleiden kestoissa. Guns N’ Rosesin ja Velvet Revolverin kitaristi Slash on sanonut albumin olevan hänen mielestään maailman paras, ja hän opetteli soittamaan myös kitaraa levyä kuunnellessaan. Levy oli myös suurena vaikutteena seuraavana vuonna julkaistussa Rock ’n’ Roll High School -elokuvassa.
Albumin julkaisi uudelleen 2001 remasteroituna Rhino Records.
Kappaleet

Kappaleet ovat koko yhtyeen tekemiä paitsi, joissa on toisin mainittu.
I Just Want to Have Something to Do – 2.42 (Joey Ramone)
I Wanted Everything – 3.18 (Dee Dee Ramone)
Don’t Come Close – 2.44 (Dee Dee Ramone)
I Don’t Want You – 2.26
Needles & Pins – 2.21 (Sonny Bono, Jack Nitzsche)
I’m Against It – 2.07
I Wanna Be Sedated – 2.29 (Joey Ramone)
Go Mental – 2.42
Questioningly – 3.22 (Dee Dee Ramone)
She’s the One – 2.13
Bad Brain – 2.25
It’s a Long Way Back – 2.20 (Dee Dee Ramone)
Kappaleet > Vuoden 2001 julkaisun bonusraidat

Kaksi ensimmäistä kappaletta on Rock ’n’ Roll High School -elokuvan soundtrackilta.
I Want You Around (Ed Stasium versio) – 3.02
Rock ’n’ Roll High School (Ed Stasium versio) – 2.20
Blitzkrieg Bop/Teenage Lobotomy/California Sun/Pinhead/She’s the One (live) – 11.00
Come Back, She Cried A.K.A. I Walk Out (demo) – 2.21
Yea, Yea (demo) – 2.08
Singlet > UK

Don't Come Close / I Don't Want You (1978)
She's The One / I Wanna Be Sedated (1979)
I Wanna Be Sedated / The Return Of Jackie And Judy (1980)
Singlet > USA

Don't Come Close / I Don't Want You (1978)
Needles & Pins / I Wanted Everything (1978)
Muusikot

Joey Ramone - laulu
Johnny Ramone - kitara
Dee Dee Ramone - basso
Marky Ramone - rummut
Ramones
| --- | --- |
Studioalbumit:   Ramones  Leave Home  Rocket to Russia  Road to Ruin  End of the Century  Pleasant Dreams  Subterranean Jungle  Too Tough to Die  Animal Boy  Halfway to Sanity  Brain Drain  Mondo Bizarro  Acid Eaters  ¡Adios Amigos! 
Kokoelmat:   Ramones Mania  All the Stuff (And More!) Volume 1  All the Stuff (And More!) Volume 2  Hey Ho! Let's Go: The Anthology  Ramones Mania Vol. 2  Masters of Rock: Ramones  Best of the Chrysalis Years  Loud, Fast Ramones: Their Toughest Hits  The Chrysalis Years  The Best of the Ramones  Weird Tales of the Ramones  Greatest Hits 
Livealbumit:   It's Alive  Loco Live  Greatest Hits Live  We're Outta Here!  You Don't Come Close  Leave Home  NYC 1978 
Muuta:   Diskografia  Luettelo Ramonesin kappaleista  Luettelo Ramonesin konserteista
Suuri rautatielakko (1877)

Suuri rautatielakko (1877) oli Yhdysvaltojen historian ensimmäinen maanlaajuinen työtaistelu. Se alkoi 14. heinäkuuta 1877 Länsi-Virginiassa ja tukahdutettiin 45 päivää myöhemmin osavaltioiden ja liittovaltion joukkojen avulla.
Lakon syyt

Pitkän laman vaikutukset alkoivat Yhdysvalloissa vuonna 1873, kun maan suurin pankkiiriliike Jay Cooke ajautui konkurssiin. Yhdysvaltain talous romahti, ja joka neljäs rautatieyhtiö lopetti toimintansa. Työttömyys nousi 14 prosenttiin, ja palkkoja leikattin 45 prosentilla, noin yhteen dollariin päivässä. Presidentti Ulysses S. Grantin talouspolitiikka tuomittiin epäonnistuneeksi.
Yhdysvaltain sisällissodan jälkeen rautateillä oli alkanut rakennusbuumi. Uusia ratoja rakennettiin 55 000 kilometriä vuosien 1866 ja 1873 välillä. Ala oli maan toiseksi suurin työllistäjä maatalouden jälkeen, ja keinottelijat sijoittivat liikaa rahaa rautateihin aiheuttaen ylikuumenemisen.
Vuoden 1876 presidentinvaaleissa Rutherford B. Hayes voitti vastaehdokkaansa yhdellä valitsijamiesäänellä, vaikka oli saanut vähemmän ääniä kansalta. Vaalitulos lisäsi yhteiskunnallisia jännitteitä ja epäluottamusta poliitikkoja ja talouselämän johtajia kohtaan.
Lakko

Lakko alkoi Länsi-Virginian Martinsburgissa 14. heinäkuuta 1877. Kuvernööri määräsi osavaltion suojelukaartin murtamaan lakon, mutta sotilaat kieltäytyivät käyttämästä voimaa rautatieläisiä vastaan, jolloin kuvernööri hälytti liittovaltion joukot apuun.
Marylandissä kansalliskaarti ampui kymmenen lakkolaista ja haavoitti useita. Presidentti lähetti liittovaltion joukkoja ja merijalkaväkeä Baltimoreen.
Lakon verisimmät yhteenotot tapahtuivat Pittsburghissa. Rosvoparoni Thomas A. Scott ehdotti, että lakkolaiset täytyy panna ”muutaman päivän kivääridieetille ja katsoa mitä he pitävät sellaisesta leivästä”. Paikalliset miliisit tappoivat 20 ihmistä, jonka jälkeen väkijoukko piiritti heidät veturitalliin. 22. heinäkuuta miliisit ampuivat tiensä ulos tallista ja tappoivat 20 ihmistä lisää paetessaan Pittsburghista.
Muita Pennsylvanian kaupunkeja, joissa kuoli useita lakkolaisia, olivat Philadelphia, Reading, Shamokin ja Scranton. Kahdessa jälkimmäisessä ei aina edes käytetty virallisia sotilaallisia joukkoja, vaan satunnaisesti koottuja epäsäännöllisiä ryhmiä, joille vain annettiin aseet. Yksi tällainen joukkio sai myöhemmin murhasyytteet, mutta ketään heistä ei tuomittu.
Chicagon mellakoissa kuoli 20 miestä ja poikaa lakkolaisten riveistä. Chicago Times julisti otsikossaan: ”Terrori vallitsee, Chicagon kadut luovutettu ulvoville varkaille ja kurkunleikkaajille”.
St. Louisissa rautatielakko laajeni useiden alojen yleislakoksi, jossa vaadittin kahdeksantuntista työpäivää ja lapsityövoiman kieltoa. Kyseessä oli maan ensimmäinen yleislakko. Myös siellä poliisit ja sotilaat surmasivat ainakin 18 ihmistä.
Aikalaisnäkemyksiä lakkoon syyllisistä

Maahanmuuttajat – saksalaisia ja böömiläisiä kiihottajia syytettiin useiten, mutta joissain kaupungeissa myös muut etniset ryhmät saivat osansa kritiikistä.
Joutilaat oleskelijat – Illinoisin kuvernööri sanoi, että omasta tahdostaan joutilaat olivat pääsyyllisiä häiriöihin.
Kommunismi – New York World ilmoitti lakkolaisten olleen ”paholaismaisen kommunismin hengen vallassa”. Yksityisetsivä Allan Pinkertonin mukaan mellakoitsijoissa oli Pariisin kommuunin kannattajia.
Ammattiyhdistysten puute – suuri osa lakkolaisista oli järjestäytymättömiä.
Vaikutuksia

Suuren rautatielakon seurauksena ammattiyhdistysliikkeen jäsenmäärä Yhdysvalloissa kasvoi. 1880-luvulla maassa oli lähes kymmenentuhatta työtaistelua, ja vuoden 1886 aikana lähes 700 000 työntekijää oli lakossa. Vuonna 1884 Baltimoren ja Ohion rautatieyhtiö, joka oli aiemmin maksanut alan huonointa palkkaa, alkoi Yhdysvaltojen ensimmäisenä suurena työnantajana tarjota työntekijöilleen eläketurvaa. Sama yhtiö oli jo vuonna 1880 tarjonnut henkivakuutuksen ja tukea sairastuneille työläisilleen.
Vuoden 1886 yleislakon ja Haymarketin verilöylyn jälkeen työväen järjestäytymisaste kääntyi laskuun. Pullmanin lakkona tunnettu työtaistelu käytiin touko-heinäkuussa 1894.
Vuonna 2003 rautateiden varikkoalue Martinsburgissa, josta vuoden 1877 lakko oli alkanut, julistettiin Yhdysvaltojen historialliseksi maamerkiksi.
Säärisuoja

Adidaksen valmistama jalkapallosäärisuoja
Säärisuoja on monessa eri urheilulajissa käytettävä urheilijaa suojaava väline. Sitä pidetään säären kohdalla. Säärisuojaa käytetään etenkin jalkapallossa, baseballissa, jääkiekossa, maahockeyssä, lacrossessa, rugbyssä, kriketissä, mutta myös monessa muussa lajissa.
Säärisuojat antavat suojaa säärelle osumia ja kolhuja vastaan. Joissakin säärisuojissa, etenkin jalkapallon säärisuojissa, on myös nilkkaa tukeva osa. Säärisuojia valmistavat monet muitakin urheilutuotteita valmistavat yritykset, kuten Adidas, Nike ja Puma.
Säärisuojien materiaalit

Nykyisen ajan säärisuojat tehdään pääosin synteettisistä kuiduista. Seuraavan listan materiaalit ovat yleisimpiä, mutta myös muista materiaaleista voidaan säärisuojia valmistaa.
Säärisuojien materiaalit > Lista materiaaleista

lasikuitu
vaahtomuovi
polyuretaani
muovi
metalli
Aiheesta muualla

Kuvia tai muita tiedostoja aiheesta Säärisuoja Wikimedia Commonsissa
Rawalpindi

| Rawalpindi (راولپنڈی) |
| --- | --- |
 Moskeija Gulshan Dadan Khan
 Rawalpindi
 Koordinaatit: 33°36′12″N, 73°3′1″E 
Valtio:   Pakistan
Provinssi:  Punjab
Piirikunta:  Rawalpindi
Korkeus:  530 m
Väkiluku (2017):  2 098 231
Aikavyöhyke:  UTC+5
 – Kesäaika:  UTC+6
Suuntanumero(t):  051
 
 www.rawalpindi.gov.pk 
Infobox OKVirheellinen NIMI-arvo: 
Rawalpindi (pandžabiksi ja urduksi ‏راولپنڈی‎, Rāvalpinḍī) on kaupunki Pakistanin Punjabin provinssissa. Rawalpindi oli Pakistanin pääkaupunki vuosina 1959–1969, kunnes pääkaupunki siirrettiin Rawalpindin vieressä sijaitsevaan nykyiseen pääkaupunki Islamabadiin. Rawalpindi ja Islamabad muodostavat nykyisin käytännössä kaksoiskaupungin. Rawalpindin asukasluku oli Pakistanin vuoden 2017 väestönlaskennan mukaan 2 098 231, mikä teki siitä maan neljänneksi suurimman kaupungin.
Maantiede

Rawalpindi sijaitsee Pakistanin Punjabin provinssissa. Ympäröivä seutu on Potwarin ylänköä. Kaupungin korkeus merenpinnasta on noin 530 metriä. Rawalpindin vieressä sen koillispuolella sijaitsee Pakistanin pääkaupunki Islamabad. Matkaa kaupunkien keskustojen välillä on noin 14 kilometriä. Käytännössä kaksi kaupunkia muodostavat kaksoiskaupungin etenkin, kun Islamabadin asuntorakentaminen on ajan kanssa levinnyt Rawalpindin puolelle. Kaupunki saa juomavettä läheisellä Kurangjoella sijaitsevalta Rawalin padolta.
Historia

Rawalpindi sijaitsee vanhalla valloittajien käyttämällä reitillä luoteesta kohti Intian niemimaata. Nykyisen kaupungin alue kuului aikanaan Gandharaan ja myöhemmin akhaimenidien Persiaan. Joitakin kilometrejä nykyisen kaupungin luoteispuolella sijaitsevat muinaisen Taksilan kaupungin rauniot. Kaupungin eteläpuolella sijaitsevat puolestaan Mankialin buddhalaistenstupien rauniot. Jotkin lähistön rauniot on myös yhdistetty muinaiseen Gajipurin tai Gajnipurin kaupunkiin, joka sai alkunsa ennen ajanlaskun alkua. Kaupunki kuitenkin tuhoutui mongolien sotaretkillä 1300-luvulla jaa.
Nykyinen kaupunki lienee saanut alkunsa noin 400 tai 500 vuotta sitten. Sen rakennuttivat Pohjois-Punjabin ghakkar-heimon jäsenet. Sen nimi "Rawalpindi" viittaa "rawalien kylään". Nimen antoi ghakkarpäällikkö Jhanda Khan. 1500-luvulla Sur-dynastian hallitsija Šer Šah Suri rakennutti paikan läpi tien Peshawarista Lahoreen, sekä sieltä edelleen Delhiin ja Bengaliin. Kuitenkin laajemmassa mittakaavassa kaupunki kasvoi huomattavammin vasta, kun Milka Singh-niminen sikhipäällikkö valtasi sen ghakkareilta vuonna 1763. Milka Singh kutsui paikalle uusia siirtolaisia muun muassa Jhelumin ja Shahpurin alueilta.
Britit saivat Rawalpindin ja muun Punjabin toisen sikhisodan jälkeen vuonna 1849. Britit perustivat paikalle oman sotilastukikohtansa, josta tuli yksi koko Brittiläisen Intian suurimmista. Paikka oli strateginen, sillä se sijaitsi suhteellisen lähellä esimerkiksi Kashmiria ja Khaibarsolaa. Vanha sotilasalue on nykyisin oma kaupunginosansa, jota erottaa muusta kaupungista Lehjoki. Kun Pakistan itsenäistyi Intian jaon yhteydessä vuonna 1947 Muhammad Ali Jinnah päätti sijoittaa armeijan pääesikunnan Rawalpindiin tuolloisen pääkaupunki Karachi sijaan esimerkiksi koska vanha brittien rakentama sotilasalue tarjosi hyvän infrastruktuurin.
Huomattavana asevoimien keskuksena Rawalpindi liittyi myöhemmin moniin armeijan ja siviilihallinnon välisiin välikohtauksiin. Vasemmistolaiset upseerit kaavailivat Rawalpindissa pääministeri Liaqat Ali Khanin vallastasyöksyä ja hänet murhattiin 16. lokakuuta 1951. Samasta kaupungista käsin myös kenraali Mohammad Ajub Khan toteutti oman vallankaappauksensa lokakuussa 1958. Seuraavana vuonna Rawalpindista tehtiin Pakistanin pääkaupunki, jonka aseman se säilytti aina vuoteen 1969 saakka. Vuonna 1969 pääkaupunki siirrettiin viereiseen Islamabadiin. Pakistanin toisen poikkeustilan aikana 4. huhtikuuta 1979 pääministeri Zulfikar Ali Bhutto hirtettiin Rawalpindissa.
Rawalpindi on myöhemmin säästynyt osittain poliittiselta kuohunnalta, joka on vaivannut Pakistanin monia muita suuria kaupunkeja, kuten Karachia, Lahorea ja Peshawaria. Kaupungin poliittinen elämä on pitkälti seuraillut muiden kaupunkien esimerkkiä ilman omia tuulahduksiaan. Täysin se ei ole kuitenkaan säästynyt. Esimerkiksi joulukuussa 2007 Benazir Bhutto murhattiin Rawalpindissä vaalikampanjansa aikana.
Talous ja liikenne

Rawalpindi on huomattava taloudellinen ja teollinen keskus. Paikallisen teollisuuden tuotteisiin lukeutuvat esimerkiksi liikennevälineet, sahatavara, vaatteet, rauta, elintarvikkeet ja puuvillatuotteet. Kaupungilla on myös hallinnollista merkitystä. Se on edelleen Pakistanin armeijan esikunnan kotipaikka.
Rawalpindin rautatieasemalta on yhteys maan muihin suuriin kaupunkeihin, kuten Lahoreen ja Karachiin. Benazir Bhutton kansainvälinen lentoasema sijaitsee kaupungin lähellä. Lentoasemalta lennetään kotimaan ja ulkomaan reittilentoja. Rawalpindin linja-autoasemalta lähtee myös pitkän matkan vuoroja esimerkiksi Peshawariin ja Lahoreen.
Väestö

Rawalpindin asukasluku oli Pakistanin vuoden 2017 väestönlaskennan mukaan 2 098 231. Rawalpindi oli tuolloin asukasluvussa mitattuna Paksitanin neljänneksi suurin kaupunki. Vuoden 1998 vastaavan laskennan mukaan asukasluku oli 1 409 768. Vuoden 1972 asukasluku oli noin 615 000.
Aiheesta muualla

Kuvia tai muita tiedostoja aiheesta Rawalpindi Wikimedia Commonsissa
Rawalpindi ja Islamabad satelliittikuvassa.
Rawatin linnan rauniot.
Rawalpindin rautatieasema.
Revolution MMA

| Revolution MMA |
| --- | --- |
Perustettu:  2010
Perustajat:  Jimmy Flowler
Valmentajat:  Jimmy Flowler (päävalmentaja) Trent Goodale (paini) Blake Grice (thainyrkkeily) Ashley Greenway (naisten potkunyrkkeily) Erik Harris Cody Freeland (karate, päälyönnit) Jarred Scoggins
Lajit:  vapaaottelu, karate, paini, potkunyrkkeily
Paikkakunta:  Inman, Etelä-Carolina
Tunnetuimmat ottelijat:  Sara McMann Ed Wood
Revolution Mixed Martial Arts on yhdysvaltalainen vapaaottelu- ja kuntoseura, jonka perusti entinen vapaaottelija Jimmy Fowler. Seuran tunnetuimpia ottelijoita ovat UFC:ssä otteleva Sara McMann ja Bellator MMA:ssa Ed Wood.
Aiheesta muualla

Kotisivut (Arkistoitu – Internet Archive) (englanniksi)
Tadeusz Pikus

Tadeusz Pikus

Tadeusz Pikus (s. 1. syyskuuta 1949) on puolalainen roomalaiskatolinen piispa. Hänet vihki papiksi Varsovan arkkihiippakuntaan Jerzy Modzelewski 7. kesäkuuta 1981. Hänet nimitettiin Varsovan vihkipiispaksi ja Lysinian titulaaripiispaksi 24. huhtikuuta 1999. Piispaksi vihkiminen seurasi 8. toukokuuta. Pääkonsekraattorina toimi Józef Glemp, jota avustivat Kazimierz Romaniuk ja Bronislaw Dembowski.
Rkt

Rkt voi tarkoittaa anakin seuraavia asioita:
Rkt, VR:n käyttämä ravintolavaunutyyppi
RKT, ratkaisukeskeinen lyhytterapia
RKT, ristikytkentäteline
Rk

Rk tarkoittaa seuraavia:
Rk, VR-Yhtymän vaunusarja
Royal Khmer Airlines, IATA-koodi RK, lentoyhtiö
Ruijan Kveeniliitto, RK, kveenien kulttuuriyhdistys
Renessanssikuningaskunnat, roolipeli
rynnäkkökivääri, RK, ampuma-ase.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rk”, voi hakea sivunnimihaulla, laajalla sivunnimihaulla tai tekstihaulla.